erhwenkuo/poetry-chinese-zhtw huggingface dataset:
留題李明府霅溪水堂
作者：劉長卿（唐）

寥寥此堂上，幽意複誰論。落日無王事，青山在縣門。雲峰向高枕，漁釣入前軒。晚竹疏簾影，春苔雙履痕。荷香隨坐臥，湖色映晨昏。虛牖閑生白，鳴琴靜對言。暮禽飛上下，春水帶清渾。遠岸誰家柳，孤煙何處村。謫居投瘴癘，離思過湘沅。從此扁舟去，誰堪江浦猿。
入白沙渚，夤緣二十五裡至石窟山下，懷天臺陸山人
作者：劉長卿（唐）

遠嶼靄將夕，玩幽行自遲。歸人不計日，流水閑相隨。輟棹古崖口，捫蘿春景遲。偶因回舟次，寧與前山期。對此瑤草色，懷君瓊樹枝。浮雲去寂寞，白鳥相因依。何事愛高隱，但令勞遠思。窮年臥海嶠，永望愁天涯。吾亦從此去，扁舟何所之。迢迢江上帆，千里東風吹。
禪智寺上方懷演和尚，寺即和尚所創
作者：劉長卿（唐）

絕巘東林寺，高僧惠遠公。買園隋苑下，持缽楚城中。鬥極千燈近，煙波萬井通。遠山低月殿，寒木露花宮。紺宇焚香淨，滄洲擺霧空。雁來秋色裡，曙起早潮東。飛錫今何在，蒼生待發蒙。白雲翻送客，庭樹自辭風。舍筏追開士，回舟狎釣翁。平生江海意，惟共白鷗同。
賈侍郎自會稽使迴篇什盈卷兼蒙見寄一首與餘有掛冠之期因書數事率成十韻
作者：劉長卿（唐）

江上逢星使，南來自會稽。驚年一葉落，按俗五花嘶。上國悲蕪梗，中原動鼓鼙。報恩看鐵劍，銜命出金閨。風物催歸緒，雲峰發詠題。天長百越外，潮上小江西。鳥道通閩嶺，山光落剡溪。暮帆千里思，秋夜一猿啼。柏樹榮新壟，桃源憶故蹊。若能為休去，行複草萋萋。
秋日夏口涉漢陽，獻李相公
作者：劉長卿（唐）

日望衡門處，心知漢水濆。偶乘青雀舫，還在白鷗群。間氣生靈秀，先朝翼戴勳。藏弓身已退，焚槁事難聞。舊業成青草，全家寄白雲。松蘿長稚子，風景逐新文。山帶寒城出，江依古岸分。楚歌悲遠客，羌笛怨孤軍。鼎罷調梅久，門看種藥勤。十年猶去國，黃葉又紛紛。
歸沛縣道中晚泊留侯城
作者：劉長卿（唐）

訪古此城下，子房安在哉。白雲去不反，危堞空崔嵬。伊昔楚漢時，頗聞經濟才。運籌風塵下，能使天地開。蔓草日已積，長松日已摧。功名滿青史，祠廟唯蒼苔。百里暮程遠，孤舟川上回。進帆東風便，轉岸前山來。楚水澹相引，沙鷗閑不猜。扣舷從此去，延首仍裴回。
關門望華山
作者：劉長卿（唐）

客路瞻太華，三峰高際天。夏雲亙百里，合遝遙相連。雷雨飛半腹，太陽在其巔。翠微關上近，瀑布林梢懸。愛此眾容秀，能令西望偏。徘徊忘暝色，泱漭成陰煙。曾是朝百靈，亦聞會群仙。瓊漿豈易挹，毛女非空傳。彷彿仍佇想，幽期如眼前。金天有青廟，松柏隱蒼然。
奉陪蕭使君入鮑達洞尋靈山寺
作者：劉長卿（唐）

山居秋更鮮，秋江相映碧。獨臨滄洲路，如待掛帆客。遂使康樂侯，披榛著雙屐。入雲開嶺道，永日尋泉脈。古寺隱青冥，空中寒磬夕。蒼苔絕行徑，飛鳥無去跡。樹杪下歸人，水聲過幽石。任情趣逾遠，移步奇屢易。蘿木靜濛濛，風煙深寂寂。徘徊未能去，畏共桃源隔。
孫權故城下懷古，兼送友人歸建業
作者：劉長卿（唐）

雄圖爭割據，神器終不守。上下武昌城，長江竟何有。古來壯臺榭，事往悲陵阜。寥落幾家人，猶依數株柳。威靈絕想像，蕪沒空林藪。野徑春草中，郊扉夕陽後。逢君從此去，背楚方東走。煙際指金陵，潮時過湓口。行人已何在，臨水徒揮手。惆悵不能歸，孤帆沒雲久。
宿雙峰寺，寄盧七、李十六
作者：劉長卿（唐）

寥寥禪誦處，滿室蟲絲結。獨與山中人，無心生複滅。徘徊雙峰下，惆悵雙峰月。杳杳暮猿深，蒼蒼古松列。玩奇不可盡，漸遠更幽絕。林暗僧獨歸，石寒泉且咽。竹房響輕吹，蘿徑陰餘雪。臥澗曉何遲，背巖春未發。此遊誠多趣，獨往共誰閱。得意空自歸，非君豈能說。
京口懷洛陽舊居，兼寄廣陵二三知己
作者：劉長卿（唐）

川闊悲無梁，藹然滄波夕。天涯一飛鳥，日暮南徐客。氣混京口雲，潮吞海門石。孤帆候風進，夜色帶江白。一水阻佳期，相望空脈脈。那堪歲芳盡，更使春夢積。故國胡塵飛，遠山楚雲隔。家人想何在，庭草為誰碧。惆悵空傷情，滄浪有餘跡。嚴陵七裡灘，攜手同所適。
登揚州棲靈寺塔
作者：劉長卿（唐）

北塔淩空虛，雄觀壓川澤。亭亭楚雲外，千里看不隔。遙對黃金臺，浮輝亂相射。盤梯接元氣，半壁棲夜魄。稍登諸劫盡，若騁排霄翮。向是滄洲人，已為青雲客。雨飛千栱霽，日在萬家夕。鳥處高卻低，天涯遠如迫。江流入空翠，海嶠現微碧。向暮期下來，誰堪複行役。
湖上遇鄭田
作者：劉長卿（唐）

故人青雲器，何意常窘迫。三十猶布衣，憐君頭已白。誰言此相見，暫得話疇昔。舊業今已蕪，還鄉返為客。扁舟伊獨往，鬥酒君自適。滄洲不可涯，孤帆去無跡。杯中忽複醉，湖上生月魄。湛湛江色寒，濛濛水雲夕。風波易迢遞，千里如咫尺。回首人已遙，南看楚天隔。
雨中登沛縣樓，贈表兄郭少府
作者：劉長卿（唐）

楚澤秋更遠，雲雷有時作。晚陂帶殘雨，白水昏漠漠。佇立收煙氛，洗然靜寥廓。捲簾高樓上，萬裡看日落。為客頻改弦，辭家尚如昨。故山今不見，此鳥那可託。小邑務常閑，吾兄宦何薄。高標青雲器，獨立滄江鶴。惠愛原上情，殷勤丘中諾。何當遂良願，歸臥青山郭。
灞東晚晴，簡同行薛棄、朱訓
作者：劉長卿（唐）

客心豁初霽，霽色暝玄灞。西向看夕陽，曈曈映桑柘。二賢誠逸足，千里陪徵駕。古樹枳道傍，人煙杜陵下。伊餘在羈束，且複隨造化。好道當有心，營生苦無暇。高賢幸茲偶，英達窮王霸。迢遞客王程，裴回主人夜。一燻知異質，片玉誰齊價。同結丘中緣，塵埃自茲謝。
對雨贈濟陰馬少府考城蔣少府兼獻成武五兄南華二兄
作者：劉長卿（唐）

繁雲兼家思，彌望連濟北。日暮微雨中，州城帶秋色。蕭條主人靜，落葉飛不息。鄉夢寒更頻，蟲聲夜相逼。二賢縱橫器，久滯徒勞職。笑語和風騷，雍容事文墨。吾兄即時彥，前路良未測。秋水百丈清，寒松一枝直。此心欲引託，誰為生羽翼。且複頓歸鞍，杯中雪胸臆。
李侍禦河北使回，至東京相訪
作者：劉長卿（唐）

故人南臺秀，夙擅中朝美。擁傳從北來，飛霜日千里。貧居幸相訪，顧我柴門裡。卻訝繡衣人，仍交布衣士。王程遽爾迫，別戀從此始。濁酒未暇斟，清文頗垂示。回瞻驄馬速，但見行塵起。日暮汀洲寒，春風渡流水。草色官道邊，桃花禦溝裡。天涯一鳥夕，惆悵知何已。
吳中聞潼關失守，因奉寄淮南蕭判官
作者：劉長卿（唐）

一雁飛吳天，羈人傷暮律。松江風嫋嫋，波上片帆疾。木落姑蘇臺，霜收洞庭橘。蕭條長洲外，唯見寒山出。胡馬嘶秦雲，漢兵亂相失。關中因竊據，天下共憂慄。南楚有瓊枝，相思怨瑤瑟。一身寄滄洲，萬裡看白日。赴敵甘負戈，論兵勇投筆。臨風但攘臂，擇木將委質。不如歸遠山，雲臥飯松慄。
哭張員外繼
作者：劉長卿（唐）

慟哭鐘陵下，東流與別離。二星來不返，雙劍沒相隨。獨繼先賢傳，誰刊有道碑。故園荒峴曲，旅櫬寄天涯。白簡曾連拜，滄洲每共思。撫孤憐齒稚，歎逝顧身衰。泉壤成終古，雲山若在時。秋風鄰笛發，寒日寢門悲。世難愁歸路，家貧緩葬期。舊賓傷未散，夕臨咽常遲。自此辭張邵，何由見戴逵。獨聞山吏部，流涕訪孤兒。
登東海龍興寺高頂望海，簡演公
作者：劉長卿（唐）

朐山壓海口，永望開禪宮。元氣遠相合，太陽生其中。豁然萬裡餘，獨為百川雄。白波走雷電，黑霧藏魚龍。變化非一狀，晴明分眾容。煙開秦帝橋，隱隱橫殘虹。蓬島如在眼，羽人那可逢。偶聞真僧言，甚與靜者同。幽意頗相愜，賞心殊未窮。花間午時梵，雲外春山鐘。誰念遽成別，自憐歸所從。他時相憶處，惆悵西南峰。
奉送從兄罷官之淮南
作者：劉長卿（唐）

何事浮溟渤，元戎棄莫邪。漁竿吾道在，鷗鳥世情賒。玄發他鄉換，滄洲此路遐。溯沿隨桂楫，醒醉任松華。離別誰堪道，艱危更可嗟。兵鋒搖海內，王命隔天涯。鐘漏移長樂，衣冠接永嘉。還當拂氛祲，那複臥雲霞。溪路漫岡轉，夕陽歸鳥斜。萬艘江縣郭，一樹海人家。揮袂看朱紱，揚帆指白沙。春風獨回首，愁思極如麻。
落第，贈楊侍禦兼拜員外仍充安大夫判官赴範陽
作者：劉長卿（唐）

職副旌旄重，才兼識量通。使車遙肅物，邊策遠和戎。擲地金聲著，從軍寶劍雄。官成稽古力，名達濟時功。肅穆烏臺上，雍容粉署中。含香初待漏，持簡舊生風。黠吏偏驚隼，貪夫輒避驄。且知榮已隔，誰謂道仍同。念舊追連茹，謀生任轉蓬。泣連三獻玉，瘡懼再傷弓。戀土函關外，瞻塵灞水東。他時書一劄，猶冀問途窮。
初貶南巴至鄱陽，題李嘉佑江亭
作者：劉長卿（唐）

巴嶠南行遠，長江萬裡隨。不才甘謫去，流水亦何之。地遠明君棄，天高酷吏欺。清山獨往路，芳草未歸時。流落還相見，悲歡話所思。猜嫌傷薏苡，愁暮向江籬。柳色迎高塢，荷衣照下帷。水雲初起重，暮鳥遠來遲。白首看長劍，滄洲寄釣絲。沙鷗驚小吏，湖月上高枝。稚子能吳語，新文怨楚辭。憐君不得意，川穀自逶迤。
自紫陽觀至華陽洞，宿侯尊師草堂，簡同遊李延年
作者：劉長卿（唐）

石門媚煙景，句曲盤江甸。南向佳氣濃，數峰遙隱見。漸臨華陽口，雲路入蔥蒨。七曜懸洞宮，五雲抱仙殿。銀函竟誰發，金液徒堪薦。千載空桃花，秦人深不見。東溪喜相遇，貞白如會面。青鳥來去閑，紅霞朝夕變。一從換仙骨，萬裡乘飛電。蘿月延步虛，松花醉閑宴。幽人即長往，茂宰應交戰。明發歸琴堂，知君懶為縣。
送僧歸北巖寺
作者：黃滔（唐）

北巖泉石清，本自高僧住。新松五十年，藤蘿成古樹。題詩昔佳士，清風二林喻。上智失扣關，多被浮名誤。蓮扃壓月澗，空美黃金布。江翻島嶼沈，木落樓臺露。伊餘東還際，每起煙霞慕。旋為儉府招，未得窮野步。西軒白雲閣，師辭洞庭寓。越城今送歸，心到焚香處。
寓言
作者：黃滔（唐）

流年五十前，朝朝倚少年。流年五十後，日日侵皓首。非通非介人，誰論四十九。賢哉蘧伯玉，清風獨不朽。
長安書事
作者：黃滔（唐）

終不離青山，誰道雲無心。卻是白雲士，有時出中林。昨日擎紫泥，明日要黃金。炎夏群木死，北海驚波深。伏蒲無一言，草疏賀德音。
賈客
作者：黃滔（唐）

大舟有深利，滄海無淺波。利深波也深，君意竟如何。鯨鯢齒上路，何如少經過。
寄友人
作者：黃滔（唐）

君愛桃李花，桃李花易飄。妾憐松柏色，松柏色難凋。當年識君初，指期非一朝。今辰見君意，日暮何蕭條。入門有勢利，孰能無囂囂。
落花
作者：黃滔（唐）

落花辭高樹，最是愁人處。一一旋成泥，日暮有風雨。不如沙上蓬，根斷隨長風。飄然與道俱，無情任西東。
寄徐正字夤
作者：黃滔（唐）

八月月如冰，登樓見姑射。美人隔千里，相思無羽駕。紅蘭裛露衰，誰以流光訝。何當詩一句，同吟祝玄化。
秋夕貧居
作者：黃滔（唐）

聽歌桂席闌，下馬槐煙裡。豪門腐粱肉，窮巷思糠秕。孤燈照獨吟，半壁秋花死。遲明亦如晦，雞唱徒為爾。
書懷寄友人
作者：黃滔（唐）

此生如孤燈，素心挑易盡。不及如頑石，非與磨礱近。常思揚子雲，五藏曾離身。寂寞一生中，千載空清芬。
閨怨
作者：黃滔（唐）

妾家五嶺南，君戍三城北。雁來雖有書，衡陽越不得。別久情易料，豈在窺翰墨。塞上無煙花，寧思妾顏色。
喜翁文堯員外病起
作者：黃滔（唐）

衛玠羊車懸，長卿駟馬姿。天嫌太端正，神乃減風儀。飲冰俾消渴，斷穀皆清羸。越僧誇艾炷，秦女隔花枝。自能論苦器，不假求良醫。驚殺漳濱鬼，錯與劉生隨。昨日已如虎，今朝謁荀池。揚鞭入王門，四面人熙熙。青桂任霜霰，尺璧無瑕疵。回塵卻惆悵，歸闕難遲遲。
寄鄭縣李侍禦
作者：黃滔（唐）

古縣新煙火，東西入客詩。靜長如假日，貧更甚閒時。僧借松蘿住，人將雨雪期。三年一官罷，嶽石看成碑。
上李補闕
作者：黃滔（唐）

十洲非暫別，龍尾肯慵登。諫草封山藥，朝衣施衲僧。月留江客待，句曆釣船徵。終恐林棲去，餐霞葉上升。
送李山人往湘中
作者：黃滔（唐）

漢渚往湘川，乘流入遠天。新秋無岸水，明月有琴船。露坐應通曉，萍居恐來年。嶽峰千萬仞，知上嘯猿巔。
書崔少府居
作者：黃滔（唐）

魯史蜀琴旁，陶然舉一觴。夕陽明島嶼，秋水淺池塘。世亂憐官替，家貧值歲荒。前峰亦曾宿，知有闢寒方。
敷水盧校書
作者：黃滔（唐）

九霄無詔下，何事近清塵。宅帶松蘿僻，日唯猿鳥親。吟高仙掌月，期有洞庭人。莫問煙霞句，懸知見嶽神。
寄漢上友人
作者：黃滔（唐）

襄漢多清景，東遊已不能。蒹葭照流水，風雨撲孤燈。獻賦聞新雁，思山見去僧。知君北來日，惆悵亦難勝。
貽林鐸
作者：黃滔（唐）

終被春闈屈，低迴至白頭。寄家僧許嶽，釣浦雨移洲。戰士曾憐善，豪門不信愁。王孫草還綠，何處擬羈遊。
書懷
作者：黃滔（唐）

退耕逢歉歲，逐貢愧行朝。道在愁雖淺，吟勞鬢欲凋。破村虹入井，孤館客投魈。誰怕秋風起，聽蟬度渭橋。
送陳明府歸衡陽
作者：黃滔（唐）

雛鶴兼留下，單車出柳煙。三年兩殊考，一日數離筵。久別湖波綠，相思嶽月圓。翠蘿曾隱處，定恐卻求仙。
秋辭江南
作者：黃滔（唐）

灞陵橋上路，難負一年期。積雨鴻來夜，重江客去時。勞生多故疾，漸老少新知。惆悵都堂內，無門雪滯遺。
入關旅次言懷
作者：黃滔（唐）

寸心唯自切，上國與誰期。月晦時風雨，秋深日別離。便休終未肯，已苦不能疑。獨愧商山路，千年四皓祠。
貽李山人
作者：黃滔（唐）

野步愛江濱，江僧得見頻。新文無古集，往事有清塵。松竹寒時雨，池塘勝處春。定應雲雨內，陶謝是前身。
寄邊上從事
作者：黃滔（唐）

斜日下孤城，長吟出點兵。羽書和客卷，邊思雜詩情。朔雪定鴻翼，西風嚴角聲。吟餘多獨坐，沙月對樓生。
題東林寺元佑上人院
作者：黃滔（唐）

廬阜東林寺，良遊恥未曾。半生隨計吏，一日對禪僧。泉遠攜茶看，峰高結伴登。迷津出門是，子細問三乘。
送陳樵下第東歸
作者：黃滔（唐）

青山烹茗石，滄海寄家船。雖得重吟曆，終難任意眠。砧疏連寺柳，風爽徹城泉。送目紅蕉外，來期已杳然。
寄陳磻隱居
作者：黃滔（唐）

道經前輩許，名拔後時喧。虛左中興榜，無先北海尊。新文漢氏史，別墅謝公村。須到三徵處，堂堂謁帝閽。
寄林寬
作者：黃滔（唐）

相知四十年，故國與長安。俱喜今辰在，休論往歲難。海鳴秋日黑，山直夏風寒。終始前儒道，升沈盡一般。
退居
作者：黃滔（唐）

老歸江上村，孤寂欲何言。世亂時人物，家貧後子孫。青山寒帶雨，古木夜啼猿。惆悵西川舉，戎裝度劍門。
送友人邊遊
作者：黃滔（唐）

銜杯國門外，分手見殘陽。何日還南越，今朝往北荒。砂城經雨壞，虜騎入秋狂。親詠關山月，歸吟鬢的霜。
下第出京
作者：黃滔（唐）

還失禮官求，花時出雍州。一生為遠客，幾處未曾遊。故疾江南雨，單衣薊北秋。茫茫數年事，今日淚俱流。
遊東林寺
作者：黃滔（唐）

平生愛山水，下馬虎溪時。已到終嫌晚，重遊預作期。寺寒三伏雨，松偃數朝枝。翻譯如曾見，白蓮開舊池。
贈懷光上人
作者：黃滔（唐）

謝城還擁入，師以接人勞。過午休齋慣，離經吐論高。頂寒拳素發，珠銳走紅絛。終憶泉山寺，聽猿看海濤。
憶廬山舊遊
作者：黃滔（唐）

前年入廬嶽，數宿在靈溪。殘燭松堂掩，孤峰月狖啼。平生為客老，勝境失雲棲。縱有重遊日，煙霞會恐迷。
別友人
作者：黃滔（唐）

莫恨東牆下，頻傷命不通。苦心如有感，他日自推公。雨夜扁舟發，花時別酒空。越山煙翠在，終愧臥雲翁。
陳侍禦新居
作者：黃滔（唐）

幕客開新第，詞人遍有詩。山憐九仙近，石買太湖奇。樹勢想高日，地形誇得時。自然成避俗，休與白雲期。
寄從兄璞
作者：黃滔（唐）

縱徵終不起，相與避煙塵。待到中興日，同看上國春。新詩說人盡，舊宅落花頻。移覓深山住，啼猿作四鄰。
寄李校書遊簡寂觀
作者：黃滔（唐）

古觀雲溪上，孤懷永夜中。梧桐四更雨，山水一庭風。詩得如何句，仙遊最勝宮。卻愁逢羽客，相與入煙空。
寄友人山居
作者：黃滔（唐）

斷嶠滄江上，相思恨阻尋。高齋秋不掩，幾夜月當吟。落石有泉滴，盈庭無樹陰。茫茫名利內，何以拂塵襟。
上刑部盧員外
作者：黃滔（唐）

誰識在官意，開門樹色間。尋幽頻宿寺，乞假擬歸山。半白侵吟鬢，微紅見藥顏。不知琴月夜，幾客得同閑。
送友人遊邊
作者：黃滔（唐）

虜酒不能濃，縱傾愁亦重。關河初落日，霜雪下窮冬。野燒枯蓬旋，沙風匹馬沖。薊門無易過，千里斷人蹤。
和友人酬寄
作者：黃滔（唐）

新發煙霞詠，高人得以傳。吟銷松際雨，冷咽石間泉。大國兵戈日，故鄉饑饉年。相逢江海上，寧免一潸然。
下第
作者：黃滔（唐）

昨夜孤燈下，闌幹泣數行。辭家從早歲，落第在初場。青草湖田改，單車客路忙。何人立功業，新命到封王。
過商山
作者：黃滔（唐）

燕雁一來後，人人盡到關。如何沖臘雪，獨自過商山。羸馬高坡下，哀猿絕壁間。此心無處說，鬢向少年斑。
旅懷
作者：黃滔（唐）

蕭颯聞風葉，驚時不自堪。宦名中夜切，人事長年諳。古畫僧留與，新知客遇談。鄉心隨去雁，一一到江南。
冬暮山舍喜標上人見訪
作者：黃滔（唐）

寂寞三冬杪，深居業盡拋。徑鬆開雪後，砌竹忽僧敲。茗汲冰銷溜，爐燒鵲去巢。共談慵僻意，微日下林梢。
關中言懷
作者：黃滔（唐）

三秦五嶺意，不得不依然。跡寓枯槐曲，業蕪芳草川。花當落第眼，雨暗出城天。層閣浮雲外，何人動管絃。
題友人山居
作者：黃滔（唐）

到君棲跡所，竹徑與衡門。亦在乾坤內，獨無塵俗喧。新泉浮石蘚，崩壁露松根。更說尋僧處，孤峰上嘯猿。
寄敷水盧校書
作者：黃滔（唐）

諫省垂清論，仙曹豈久臨。雖專良史業，未畏直臣心。路入丹霄近，家藏華嶽深。還如韓吏部，誰不望知音。
贈明州霍員外
作者：黃滔（唐）

惠化如施雨，鄰州亦可依。正衙無吏近，高會覺人稀。海日旗邊出，沙禽角外歸。四明多隱客，閑約到巖扉。
題友人山齋
作者：黃滔（唐）

疏竹漏斜暉，庭間陰複遺。句成苔石茗，吟弄雪窗棋。沙草泉經澀，林齋客集遲。西風虛見逼，未擬問京師。
書事
作者：黃滔（唐）

望歲心空切，耕夫盡把弓。千家數人在，一稅十年空。沒陣風沙黑，燒城水陸紅。飛章奏西蜀，明詔與殊功。
題山居逸人
作者：黃滔（唐）

十畝餘蘆葦，新秋看雪霜。世人誰到此，塵念自應忘。斜日風收釣，深秋雨信梁。不知雙闕下，何以謂軒裳。
題鄭山人居
作者：黃滔（唐）

履跡遍莓苔，幽枝間藥裁。枯杉擎雪朵，破牖觸風開。泉自孤峰落，人從諸洞來。終期宿清夜，斟茗說天臺。
秋晚山居
作者：黃滔（唐）

爽氣遍搜空，難堪倚望中。孤煙愁落日，高木病西風。山寂樵聲出，露涼蟬思窮。此時塵外事，幽默幾人同。
遊山
作者：黃滔（唐）

洞門穿瀑布，塵世豈能通。曾有遊山客，來逢採藥翁。異花尋複失，幽徑躡還窮。擬作經宵計，風雷立滿空。
題王侍禦宅內亭子
作者：黃滔（唐）

俗間塵外境，郭內宅中亭。或有人家創，還無蓮幕馨。石曾湖岸見，琴誤嶽樓聽。來客頻頻說，終須作畫屏。
題道成上人院
作者：黃滔（唐）

花宮城郭內，師住亦清涼。何必天臺寺，幽禪瀑布房。簟舒湘竹滑，茗煮蜀芽香。更看道高處，君侯題翠梁。
貧居冬杪
作者：黃滔（唐）

數塞未求通，吾非學養蒙。窮居歲杪雨，孤坐夜深風。年長慚昭代，才微辱至公。還愁把春酒，雙淚汙杯中。
貽張蠙
作者：黃滔（唐）

夢思非一日，攜手卻淒涼。詩見江南雹，遊經塞北霜。驅車先五漏，把菊後重陽。惆悵天邊桂，誰教歲歲香。
晚春關中
作者：黃滔（唐）

忍曆通莊出，東風舞酒旗。百花無看處，三月到殘時。遊塞聞兵起，還吳值歲饑。定唯荒寺裡，坐與噪蟬期。
河梁
作者：黃滔（唐）

五原人走馬，昨夜到京師。繡戶新夫婦，河梁生別離。隴花開不豔，羌笛靜猶悲。惆悵良哉輔，鏘鏘立鳳池。
送翁拾遺
作者：黃滔（唐）

還家俄赴闕，別思肯淒淒。山坐軺車看，詩持諫筆題。天開中國大，地設四維低。拜舞吾君後，青雲更有梯。
逢友人
作者：黃滔（唐）

彼此若飄蓬，二年何所從。帝都秋未入，江館夜相逢。瘴嶺行沖夏，邊沙住隔冬。旅愁論未盡，古寺扣晨鐘。
寄湘中鄭明府
作者：黃滔（唐）

縣與白雲連，滄洲況縣前。嶽僧同夜坐，江月看秋圓。琴拂莎庭石，茶擔乳洞泉。莫耽雲水興，疲俗待君痊。
寄少常盧同年
作者：黃滔（唐）

官拜少常休，青緺換鹿裘狂歌離樂府，醉夢到瀛洲。古器巖耕得，神方客謎留。清溪莫沈釣，王者或畋遊。
傷翁外甥
作者：黃滔（唐）

江頭去時路，歸客幾紛紛。獨在異鄉歿，若為慈母聞。青春成大夜，新雨壞孤墳。應作芝蘭出，泉臺月桂分。
東山之遊未遂漸逼行期作四十字奉寄翁文堯員外
作者：黃滔（唐）

軺車難久駐，須到別離時。北闕定歸去，東山空作期。綠苔勞掃徑，丹鳳欲銜詞。楊柳開帆岸，今朝淚已垂。
洛陽早春
作者：顧況（唐）

何地避春愁，終年憶舊遊。一家千裡外，百舌五更頭。客路偏逢雨，鄉山不入樓。故園桃李月，伊水向東流。
步虛詞
作者：顧況（唐）

迥步遊三洞，清心禮七真。飛符超羽翼，焚火醮星辰。殘藥沾雞犬，靈香出鳳麟。壺中無窄處，願得一容身。
鄱陽大雲寺一公房
作者：顧況（唐）

盡日陪遊處，斜陽竹院清。定中觀有漏，言外證無生。色界聊傳法，空門不用情。欲知相去近，鐘鼓兩聞聲。
送友失意南歸
作者：顧況（唐）

衣揮京洛塵，完璞伴歸人。故國青山遍，滄江白髮新。鄰荒收酒幔，屋古布苔茵。不用通名姓，漁樵共主賓。
南歸
作者：顧況（唐）

老病力難任，猶多鏡雪侵。鱸魚消宦況，鷗鳥識歸心。急雨江帆重，殘更驛樹深。鄉關殊可望，漸漸入吳音。
閒居自述
作者：顧況（唐）

榮辱不關身，誰為疏與親。有山堪結屋，無地可容塵。白髮偏添壽，黃花不笑貧。一樽朝暮醉，陶令果何人。
題歙山棲霞寺
作者：顧況（唐）

明徵君舊宅，陳後主題詩。跡在人亡處，山空月滿時。寶瓶無破響，道樹有低枝。已是傷離客，仍逢靳尚祠。
經廢寺
作者：顧況（唐）

不知何世界，有處似南朝。石路無人掃，松門被火燒。斷幡猶掛剎，故板尚支橋。數卷殘經在，多年字欲銷。
送李道士
作者：顧況（唐）

人境年虛擲，仙源日未斜。羨君乘竹杖，辭我隱桃花。鳥去甯知路，雲飛似憶家。莫愁客鬢改，自有紫河車。
酬唐起居前後見寄二首
作者：顧況（唐）

愁人空望國，驚鳥不歸林。莫話彈冠事，誰知結襪心。霜凋樹吹斷，土蝕劍痕深。欲作懷沙賦，明時恥自沉。何處吊靈均，江邊一老人。漢儀君已接，楚奏我空頻。直道其如命，平生不負神。自傷庚子日，鵩鳥上承塵。
奉酬茅山贈賜並簡綦毋正字
作者：顧況（唐）

玉帝居金闕，靈山幾處朝。簡書猶有畏，神理詎能超。鶴廟新家近，龍門舊國遙。離懷結不斷，玉洞一吹簫。
白蘋洲送客
作者：顧況（唐）

莫信梅花發，由來謾報春。不才充野客，扶病送朝臣。闕下搖青佩，洲邊採白蘋。臨流不痛飲，鷗鳥也欺人。
春鳥詞送元秀才入京
作者：顧況（唐）

春來繡羽齊，暮向竹林棲。禁苑銜花出，河橋隔樹啼。尋聲知去遠，顧影念飛低。別有無巢燕，猶窺幕上泥。
別江南
作者：顧況（唐）

江城吹曉角，愁殺遠行人。漢將猶防虜，吳官欲向秦。布帆輕白浪，錦帶入紅塵。將底求名宦，平生但任真。
空梁落燕泥
作者：顧況（唐）

卷幕參差燕，常銜濁水泥。為黏珠履跡，未等畫梁齊。舊點痕猶淺，新巢緝尚低。不緣頻上落，那得此飛棲。
上元夜憶長安
作者：顧況（唐）

滄州老一年，老去憶秦川。處處逢珠翠，家家聽管絃。雲車龍闕下，火樹鳳樓前。今夜滄州夜，滄州夜月圓。
酬揚州白塔寺永上人
作者：顧況（唐）

塔上是何緣，香燈續細煙。松枝當麈尾，柳絮替蠶綿。浮草經行遍，空花義趣圓。我來雖為法，暫借一床眠。
送韋秀才赴舉
作者：顧況（唐）

鄱陽中酒地，楚老獨醒年。芳桂君應折，沈灰我不然。洛橋浮逆水，關樹接非煙。唯有殘生夢，猶能到日邊。
送使君
作者：顧況（唐）

天中洛陽道，海上使君歸。拂霧趨金殿，焚香入瑣闈。山亭傾別酒，野服間朝衣。他日思朱鷺，知從小苑飛。
曆陽苦雨
作者：顧況（唐）

襄城秋雨晦，楚客不歸心。亥市風煙接，隋宮草路深。離憂翻獨笑，用事感浮陰。夜夜空階響，唯餘蚯蚓吟。
傷大理謝少卿
作者：顧況（唐）

舊館絕逢迎，新詩何處呈。空留封禪草，已作岱宗行。柳蠹風吹析，階崩雪繞平。無因重來此，剩哭兩三聲。
經徐侍郎墓作
作者：顧況（唐）

不知山吏部，墓作石橋東。宅兆鄉關異，平生翰墨空。夜泉無曉日，枯樹足悲風。更想幽冥事，唯應有夢同。
酅公合祔輓歌
作者：顧況（唐）

草露前朝事，荊茅聖主封。空傳餘竹帛，永絕舊歌鐘。清鏡無雙影，窮泉有幾重。笳簫最悲處，風入九原松。
相國晉公輓歌二首
作者：顧況（唐）

玉節朝天罷，洪爐造化新。中和方作聖，太素忽收神。盛德橫千古，高標出四鄰。欲知言不盡，處處有遺塵。凝笳催曉奠，丹旐向青山。夕照新塋近，秋風故吏還。本朝光漢代，從此掃胡關。今日天難問，浮雲滿世間。
晉公魏國夫人柳氏輓歌
作者：顧況（唐）

魚軒海上遙，鸞影月中銷。雙劍來時合，孤桐去日凋。夕陽迷隴隧，秋雨咽笳簫。畫翣無留影，銘旌已度橋。
義川公主輓詞
作者：顧況（唐）

弄玉吹簫後，湘靈鼓瑟時。月邊丹桂落，風底白楊悲。雜佩分泉戶，餘香出繐帷。夜臺飛鏡匣，偏共掩蛾眉。
憶山中
作者：顧況（唐）

春還不得還，家在最深山。蕙圃泉澆濕，松窗月映閑。薄田臨穀口，小職向人間。去處但無事，重門深閉關。
送大理張卿
作者：顧況（唐）

春色依依惜解攜，月卿今夜泊隋堤。白沙洲上江蘺長，越禽唯有南枝分，目送孤鴻飛向西。
宿湖邊山寺
作者：顧況（唐）

群峰過雨澗淙淙，松下扉扃白鶴雙。香透經窗籠檜柏，誰悟此生同寂滅，老禪慧力得心降。
湖南客中春望
作者：顧況（唐）

鳴雁嘹嘹北向頻，淥波何處是通津。風塵海內憐雙鬢，便拋印綬從歸隱，吳渚香蓴漫吐春。
閒居懷舊
作者：顧況（唐）

日長鼓腹愛吾廬，洗竹澆花興有餘。騷客空傳成相賦，今日思來總皆罔，汗青功業又何如。
寄江南鶴林寺石冰上人
作者：顧況（唐）

山川重複出，心地暗相逢。忽憶秋江月，如聞古寺鐘。湖平南北岸，雲抱兩三峰。定力超香象，真言攝毒龍。風中何處鶴，石上幾年松。為報煙霞道，人間共不容。
樂府
作者：顧況（唐）

暖谷春光至，宸遊近甸榮。雲隨天仗轉，風入禦簾輕。翠蓋浮佳氣，朱樓倚太清。朝臣冠劍退，宮女管絃迎。細草承雕輦，繁花入幔城。文房開聖藻，武衛宿天營。玉醴隨觴至，銅壺逐漏行。五星含土德，萬姓徹中聲。親祀先崇典，躬推示勸耕。國風新正樂，農器近消兵。道德關河固，刑章日月明。野人同鳥獸，率舞感昇平。
送從兄使新羅
作者：顧況（唐）

六氣銅渾轉，三光玉律調。河宮清奉贐，海嶽晏來朝。地絕提封入，天平賜貢饒。揚威輕破虜，柔服恥徵遼。曙色黃金闕，寒聲白鷺潮。樓船非習戰，驄馬是嘉招。帝女飛銜石，鮫人賣淚綃。管甯雖不偶，徐市倘相邀。獨島緣空翠，孤霞上泬寥。蟾蜍同漢月，螮蝀異秦橋。水豹橫吹浪，花鷹迥拂霄。晨裝淩莽渺，夜泊記招搖。幾路通員嶠，何山是沃焦。颶風晴汩起，陰火暝潛燒。鬢髮成新髻，人參長舊苗。扶桑銜日近，析木帶津遙。夢向愁中積，魂當別處銷。臨川思結網，見彈欲求鴞。共散羲和曆，誰差甲子朝。滄波伏忠信，譯語辨謳謠。疊鼓鯨鱗隱，陰帆鷁首飄。南溟垂大翼，西海飲文鰩。指景尋靈草，排雲聽洞簫。封侯萬裡外，未肯後班超。
山居即事
作者：顧況（唐）

下泊降茅仙，蕭閑隱洞天。楊君閑上法，司命駐流年。崦合桃花水，窗分柳穀煙。抱孫堪種樹，倚杖問耘田。世事休相擾，浮名任一邊。由來謝安石，不解飲靈泉。
題盧道士房
作者：顧況（唐）

秋砧響落木，共坐茅君家。唯見兩童子，門外汲井花。空壇靜白日，神鼎飛丹砂。麈尾拂霜草，金鈴搖霽霞。上章塵世隔，看弈桐陰斜。稽首問仙要，黃精堪餌花。
奉使新安自桐廬縣經嚴陵釣臺宿七裡灘下寄使院諸公
作者：劉長卿（唐）

悠然釣臺下，懷古時一望。江水自潺湲，行人獨惆悵。新安從此始，桂楫方蕩漾。回轉百里間，青山千萬狀。連岸去不斷，對嶺遙相向。夾岸黛色愁，沉沉綠波上。夕陽留古木，水鳥拂寒浪。月下扣舷聲，煙中採菱唱。猶憐負羈束，未暇依清曠。牽役徒自勞，近名非所向。何時故山裡，卻醉松花釀。回首唯白雲，孤舟複誰訪。
題虎丘寺
作者：劉長卿（唐）

青林虎丘寺，林際翠微路。仰見山僧來，遙從飛鳥處。茲峰淪寶玉，千載唯丘墓。埋劍人空傳，鑿山龍已去。捫蘿披翳薈，路轉夕陽遽。虎嘯崖谷寒，猿鳴杉松暮。裴回北樓上，江海窮一顧。日映千里帆，鴉歸萬家樹。暫因愜所適，果得損外慮。庭暗棲閑雲，簷香滴甘露。久迷空寂理，多為繁華故。永欲投死生，餘生豈能誤。
奉餞鄭中丞罷浙西節度還京
作者：劉長卿（唐）

天上移將星，元戎罷龍節。三軍含怨慕，橫吹聲斷絕。五馬嘶城隅，萬人臥車轍。滄洲浮雲暮，杳杳去帆發。回首不問家，歸心遙向闕。煙波限吳楚，日夕事淮越。弔影失所依，側身隨下列。孤蓬飛不定，長劍光未滅。綠綺為誰彈，綠芳堪自擷。悵然江南春，獨此湖上月。千里懷去思，百憂變華髮。頌聲滿江海，今古流不竭。
送裴四判官赴河西軍試
作者：劉長卿（唐）

吏道豈易愜，如君誰與儔。逢時將騁驥，臨事無全牛。鮑叔幸相知，田蘇頗同遊。英資挺孤秀，清論含古流。出塞佐持簡，辭家擁鳴騶。憲臺貴公舉，幕府資良籌。武士佇明試，皇華難久留。陽關望天盡，洮水令人愁。萬裡看一鳥，曠然煙霞收。晚花對古戍，春雪含邊州。道路難暫隔，音塵那可求。他時相望處，明月西南樓。
旅次丹陽郡，遇康侍禦宣慰召募，兼別岑單父
作者：劉長卿（唐）

客心暮千里，回首煙花繁。楚水渡歸夢，春江連故園。羈人懷上國，驕虜窺中原。胡馬暫為害，漢臣多負恩。羽書晝夜飛，海內風塵昏。雙鬢日已白，孤舟心且論。繡衣從此來，汗馬宣王言。憂憤激忠勇，悲歡動黎元。南徐爭赴難，發卒如雲屯。倚劍看太白，洗兵臨海門。故人亦滄洲，少別堪傷魂。積翠下京口，歸潮落山根。如何天外帆，又此波上尊。空使憶君處，鶯聲催淚痕。
客舍贈別韋九建赴任河南韋十七造赴任鄭縣就便覲省
作者：劉長卿（唐）

與子頗疇昔，常時仰英髦。弟兄盡公器，詩賦淩風騷。頃者游上國，獨能光選曹。香名冠二陸，精鑒逢山濤。且副倚門望，莫辭趨府勞。桃花照彩服，草色連青袍。徵馬臨素滻，離人傾濁醪。華山微雨霽，祠上殘雲高。而我倦棲屑，別君良鬱陶。春風亦未已，旅思空滔滔。拙分甘棄置，窮居長蓬蒿。人生未鶤化，物議如鴻毛。迢遞兩鄉別，殷勤一寶刀。清琴有古調，更向何人操。
送元八遊汝南
作者：劉長卿（唐）

元生實奇邁，幸此論疇昔。刀筆素推高，鋒芒久無敵。縱橫濟時意，跌宕過人跡。破產供酒錢，盈門皆食客。田園頃失計，資用深相迫。生事誠可憂，嚴裝遠何適。世情薄恩義，俗態輕窮厄。四海金雖多，其如向人惜。迢遞朗陵道，悵望都門夕。向別伊水南，行看楚雲隔。繁蟬動高柳，匹馬嘶平澤。潢潦今正深，陂湖未澄碧。人生不得已，自可甘形役。勿複尊前酒，離居剩淒戚。
奉和李大夫同呂評事太行苦熱行兼寄院中諸公仍呈王員外
作者：劉長卿（唐）

迢遞太行路，自古稱險惡。千騎儼欲前，群峰望如削。火雲從中出，仰視飛鳥落。汗馬臥高原，危旌倚長薄。清風竟不至，赤日方煎鑠。石枯山木燋，鱗窮水泉涸。九重今旰食，萬裡傳明略。諸將候軒車，元兇愁鼎鑊。何勞短兵接，自有長纓縛。通越事豈難，渡瀘功未博。朝辭羊腸阪，夕望貝丘郭。漳水斜繞營，常山遙入幕。永懷姑蘇下，遙寄建安作。白雪和難成，滄波意空託。陳琳書記好，王粲從軍樂。早晚歸漢廷，隨公上麟閣。
洛陽主簿叔知和驛承恩赴選伏辭一首
作者：劉長卿（唐）

仲父王佐材，屈身仇香位。一從理京劇，萬事皆容易。則知無不可，通變有餘地。器宇溟渤寬，文鋒鏌鋣利。憧憧洛陽道，日夕皇華使。二載出江亭，一心奉王事。功成良可錄，道在知無愧。天府留香名，銓闈就明試。賦詩皆舊友，攀轍多新吏。彩服辭高堂，青袍擁徵騎。此行季春月，時物正鮮媚。官柳陰相連，桃花色如醉。長安想在目，前路遙彷彿。落日看華山，關門逼青翠。行襜稍已隔，結戀無能慰。誰念尊酒間，裴回竹林意。
題冤句宋少府廳留別
作者：劉長卿（唐）

宋侯人之秀，獨步南曹吏。世上無此才，天生一公器。尚甘黃綬屈，未適青雲意。洞澈萬頃陂，昂藏千里驥。從宦聞苦節，應物推高誼。薄俸不自資，傾家共人費。顧予倦棲託，終日憂窮匱。開口即有求，私心豈無愧。幸逢東道主，因輟西征騎。對話堪息機，披文欲忘味。壺觴招過客，幾案無留事。綠樹映層城，蒼苔覆閑地。一言重然諾，累夕陪宴慰。何意秋風來，颯然動歸思。留歡殊自愜，去唸能為累。草色愁別時，槐花落行次。臨期仍把手，此會良不易。他日瓊樹枝，相思勞夢寐。
罷攝官後將還舊居，留辭李侍禦
作者：劉長卿（唐）

江海今為客，風波失所依。白雲心已負，黃綬計仍非。累辱群公薦，頻沾一尉微。去緣焚玉石，來為採葑菲。州縣名何在，漁樵事亦違。故山桃李月，初服薜蘿衣。熊軾分朝寄，龍韜解賊圍。風謠傳吏體，雲物助兵威。白雪飄辭律，青春發禮闈。引軍橫吹動，援翰捷書揮。草映翻營綠，花臨檄羽飛。全吳爭轉戰，狂虜怯知機。憶昨趨金節，臨時廢玉徽。俗流應不厭，靜者或相譏。世難慵幹謁，時閑喜放歸。潘郎悲白髮，謝客愛清輝。樗散材因棄，交親跡已稀。獨愁看五柳，無事掩雙扉。世累多行路，生涯向釣磯。榜連溪水碧，家羨渚田肥。旅食傷飄梗，巖棲憶采薇。悠然獨歸去，回首望旌旗。
贈別於群投筆赴安西
作者：劉長卿（唐）

風流一才子，經史仍滿腹。心鏡永珍生，文鋒眾人服。頃遊靈臺下，頻棄荊山玉。蹭蹬空數年，裴回冀微祿。朅來投筆硯，長揖謝親族。且欲圖變通，安能守拘束。本持鄉曲譽，肯料泥塗辱。誰謂命迍邅，還令計反復。西戎今未弭，胡騎屯山谷。坐恃龍豹韜，全輕蜂蠆毒。拂衣從此去，擁傳一何速。元帥許提攜，他人佇瞻矚。出門寡儔侶，矧乃無僮僕。黠虜時相逢，黃沙暮愁宿。蕭條遠回首，萬裡如在目。漢境天西窮，胡山海邊綠。想聞羌笛處，淚盡關山曲。地闊鳥飛遲，風寒馬毛縮。邊愁殊浩蕩，離思空斷續。塞上歸限賒，尊前別期促。知君志不小，一舉淩鴻鵠。且願樂從軍，功名在殊俗。
送薛據宰涉縣
作者：劉長卿（唐）

故人河山秀，獨立風神異。人許白眉長，天資青雲器。雄辭變文名，高價喧時議。下筆盈萬言，皆合古人意。一從負能名，數載猶卑位。寶劍誠可用，烹鮮是虛棄。昔聞在河上，高臥自無事。幾案終日閑，蒲鞭使人畏。頃因歲月滿，方謝風塵吏。頌德有輿人，薦賢逢八使。棲鸞往已屈，馴雀今可嗣。此道如不移，雲霄坐應致。縣前漳水綠，郭外晉山翠。日得謝客遊，時堪陶令醉。前期今尚遠，握手空宴慰。驛路疏柳長，春城百花媚。裴回白日隱，暝色含天地。一鳥向灞陵，孤雲送行騎。夫君多述作，而我常諷味。賴有瓊瑤資，能寬別離思。槐陰覆堂殿，苔色上階砌。鳥倦自歸飛，雲閑獨容cV。既將慕幽絕，兼欲看定慧。遇物忘世緣，還家懶生計。無生妄已息，有妄心可制。心鏡常虛明，時人自淪翳。
早春贈別趙居士還江左，時長卿下第歸嵩陽舊居
作者：劉長卿（唐）

見君風塵裡，意出風塵外。自有滄洲期，含情十餘載。深居鳳城曲，日預龍華會。果得僧家緣，能遺俗人態。一身今已適，萬物知何愛。悟法電已空，看心水無礙。且將窮妙理，兼欲尋勝概。何獨謝客遊，當為遠公輩。放舟馳楚郭，負杖辭秦塞。目送南飛雲，令人想吳會。遙思舊遊處，彷彿疑相對。夜火金陵城，春煙石頭瀨。滄波極天末，萬裡明如帶。一片孤客帆，飄然向青靄。楚天合江氣，雲色常霮zw。隱見湖中山，相連數州內。君行意可得，全與時人背。歸路隨楓林，還鄉念蓴菜。顧予尚羈束，何幸承眄睞。素願徒自勤，清機本難逮。累幸忝賓薦，末路逢沙汰。濩落名不成，裴回意空大。逢時雖貴達，守道甘易退。逆旅鄉夢頻，春風客心碎。別君日已遠，離念無明晦。予亦返柴荊，山田事耕耒。
夜宴洛陽程九主簿宅送楊三山人往天臺尋智者禪師隱居
作者：劉長卿（唐）

東林問逋客，何處棲幽偏。滿腹萬餘卷，息機三十年。志圖良已久，鬢髮空蒼然。調嘯寄疏曠，形骸如棄捐。本家關西族，別業嵩陽田。雲臥能獨往，山棲幸周旋。垂竿不在魚，賣藥不為錢。藜杖閑倚壁，松花常醉眠。頃辭青溪隱，來訪赤縣仙。南畝自甘賤，中朝唯愛賢。仍空世諦法，遠結天臺緣。魏闕從此去，滄洲知所便。主人瓊枝秀，寵別瑤華篇。落日掃塵榻，春風吹客船。此行頗自適，物外誰能牽。弄棹白蘋裡，掛帆飛鳥邊。落潮見孤嶼，徹底觀澄漣。雁過湖上月，猿聲峰際天。群峰趨海嶠，千里黛相連。遙倚赤城上，曈曈初日圓。昔聞智公隱，此地常安禪。千載已如夢，一燈今尚傳。雲龕閉遺影，石窟無人煙。古寺暗喬木，春崖鳴細泉。流塵既寂寞，緬想增嬋娟。山鳥怨庭樹，門人思步蓮。夷猶懷永路，悵望臨清川。漁人來夢裡，沙鷗飛眼前。獨遊豈易愜，群動多相纏。羨爾五湖夜，往來閑扣舷。
瓜洲驛奉餞張侍御公拜膳部郎中卻復憲臺充賀蘭大夫留後使之嶺南時侍御先在淮南幕府
作者：劉長卿（唐）

太華高標峻，青陽淑氣盤。屬辭傾渤澥，稱價掩琅玕。楊葉頻推中，芸香早拜官。後來慚轍跡，先達仰門闌。佐劇勞黃綬，提綱疾素餐。風生趨府步，筆偃觸邪冠。骨鯁知難屈，鋒芒豈易幹。佇將調玉鉉，翻自落金丸。異議那容直，專權本畏彈。寸心寧有負，三黜竟無端。適喜鴻私降，旋驚羽檄攢。國憐朝市易，人怨虎狼殘。天地龍初見，風塵虜未殫。隨川歸少海，就日背長安。副相榮分寄，輸忠義不刊。擊胡馳汗馬，遷蜀扈鳴鑾。月罷名卿署，星懸上將壇。三軍搖旆出，百越畫圖觀。茅茹能相引，泥沙肯再蟠。兼榮知任重，交闢許才難。勁直隨臺柏，芳香動省蘭。璧從全趙去，鵬自北溟摶。星象銜新寵，風霜帶舊寒。是非生倚伏，榮辱系悲歡。疇昔偏殊眄，屯蒙獨永歎。不才成擁腫，失計似邯鄲。江國傷移律，家山憶考盤。一為鷗鳥誤，三見露華團。回首青雲裡，應憐濁水瀾。愧將生事託，羞向鬢毛看。知己傷愆素，他人自好丹。鄉春連楚越，旅宿寄風湍。世路東流水，滄江一釣竿。松聲伯禹穴，草色子陵灘。度嶺情何遽，臨流興未闌。梅花分路遠，揚子上潮寬。夢想懷依倚，煙波限渺漫。且愁無去雁，甯冀少回鸞。極浦春帆迥，空郊晚騎單。獨憐南渡月，今夕送歸鞍。
至德三年春正月時謬蒙差攝海鹽令聞王師收二京因書事寄上浙西節度李侍郎中丞行營五十韻
作者：劉長卿（唐）

天上胡星孛，人間反氣橫。風塵生汗馬，河洛縱長鯨。本謂才非據，誰知禍已萌。食參將可待，誅錯輒為名。萬裡兵鋒接，三時羽檄驚。負恩殊鳥獸，流毒遍黎氓。朝市成蕪沒，干戈起戰爭。人心懸反復，天道暫虛盈。略地侵中土，傳烽到上京。王師陷魑魅，帝座逼欃槍。渭水嘶胡馬，秦山泣漢兵。關原馳萬騎，煙火亂千甍。鳳駕瞻西幸，龍樓議北征。自將行破竹，誰學去吹笙。白日重輪慶，玄穹再造榮。鬼神潛釋憤，夷狄遠輸誠。海內戎衣卷，關中賊壘平。山川隨轉戰，草木困橫行。區宇神功立，謳歌帝業成。天回永珍慶，龍見五雲迎。小苑春猶在，長安日更明。星辰歸正位，雷雨發殘生。文物登前古，簫韶下太清。未央新柳色，長樂舊鐘聲。八使推邦彥，中司案國程。蒼生屬伊呂，明主仗韓彭。兇醜將除蔓，奸豪已負荊。世危看柱石，時難識忠貞。薄伐徵貔虎，長驅擁旆旌。吳山依重鎮，江月帶行營。金石懸詞律，煙雲動筆精。運籌初減灶，調鼎未和羹。北虜傳初解，東人望已傾。池塘催謝客，花木待春卿。昔忝登龍首，能傷困驥鳴。艱難悲伏劍，提握喜懸衡。巴曲誰堪聽，秦臺自有情。遂令辭短褐，仍欲請長纓。久客田園廢，初官印綬輕。榛蕪上國路，苔蘚北山楹。懶慢羞趨府，驅馳憶退耕。榴花無暇醉，蓬發帶愁縈。地僻方言異，身微俗慮並。家憐雙鯉斷，才愧小鱗烹。滄海今猶滯，青陽歲又更。洲香生杜若，溪暖戲鵁鶄。煙水宜春候，褰關值晚晴。潮聲來萬井，山色映孤城。旅夢親喬木，歸心亂早鶯。倘無知己在，今已訪蓬瀛。
尋張逸人山居
作者：劉長卿（唐）

危石才通鳥道，空山更有人家。桃源定在深處，澗水浮來落花。
發越州赴潤州使院，留別鮑侍禦
作者：劉長卿（唐）

對水看山別離，孤舟日暮行遲。江南江北春草，獨向金陵去時。
送陸澧還吳中
作者：劉長卿（唐）

瓜步寒潮送客，楊柳暮雨沾衣。故山南望何處，秋草連天獨歸。
苕溪酬梁耿別後見寄
作者：劉長卿（唐）

清川永路何極，落日孤舟解攜。鳥向平蕪遠近，惆悵長沙謫去，江潭芳草萋萋。
蛇浦橋下重送嚴維
作者：劉長卿（唐）

秋風颯颯鳴條，風月相和寂寥。黃葉一離一別，明日行人已遠，空餘淚滴回潮。
七裡灘重送
作者：劉長卿（唐）

秋江渺渺水空波，越客孤舟欲榜歌。手摺衰楊悲老大，故人零落已無多。
家園瓜熟，是故蕭相公所遺瓜種，淒然感舊，因賦此詩
作者：劉長卿（唐）

事去人亡跡自留，黃花綠蒂不勝愁。誰能更向青門外，秋草茫茫覓故侯。
重送裴郎中貶吉州
作者：劉長卿（唐）

猿啼客散暮江頭，人自傷心水自流。同作逐臣君更遠，青山萬裡一孤舟。
尋盛禪師蘭若
作者：劉長卿（唐）

秋草黃花覆古阡，隔林何處起人煙。山僧獨在山中老，唯有寒松見少年。
寄許尊師
作者：劉長卿（唐）

獨上雲梯入翠微，濛濛煙雪映巖扉。世人知在中峰裡，遙禮青山恨不歸。
酬李穆見寄
作者：劉長卿（唐）

孤舟相訪至天涯，萬轉雲山路更賒。欲掃柴門迎遠客，青苔黃葉滿貧家。
送王司馬秩滿西歸
作者：劉長卿（唐）

漢主何時放逐臣，江邊幾度送歸人。同官歲歲先辭滿，唯有青山伴老身。
寄別朱拾遺
作者：劉長卿（唐）

天書遠召滄浪客，幾度臨歧病未能。江海茫茫春欲遍，行人一騎發金陵。
會赦後酬主簿所問
作者：劉長卿（唐）

江南海北長相憶，淺水深山獨掩扉。重見太平身已老，桃源久住不能歸。
贈秦系
作者：劉長卿（唐）

向風長嘯戴紗巾，野鶴由來不可親。明日東歸變名姓，五湖煙水覓何人。
酬靈徹公相招
作者：劉長卿（唐）

石澗泉聲久不聞，獨臨長路雪紛紛。如今漸欲生黃發，願脫頭冠與白雲。
贈崔九載華
作者：劉長卿（唐）

憐君一見一悲歌，歲歲無如老去何。白屋漸看秋草沒，青雲莫道故人多。
同崔載華贈日本聘使
作者：劉長卿（唐）

憐君異域朝周遠，積水連天何處通。遙指來從初日外，始知更有扶桑東。
送建州陸使君
作者：劉長卿（唐）

漢庭初拜建安侯，天子臨軒寄所憂。從此向南無限路，雙旌已去水悠悠。
送秦侍禦外甥張篆之福州謁鮑大夫秦侍禦與大夫有舊
作者：劉長卿（唐）

萬裡閩中去渺然，孤舟水上入寒煙。轅門拜首儒衣弊，貌似牢之豈不憐。
聞奉迎皇太后使沈判官至，因有此作
作者：劉長卿（唐）

長樂宮人掃落花，君王正候五雲車。萬方臣妾同瞻望，疑在曾城阿母家。
送劉萱之道州謁崔大夫
作者：劉長卿（唐）

沅水悠悠湘水春，臨歧南望一沾巾。信陵門下三千客，君到長沙見幾人。
過鄭山人所居
作者：劉長卿（唐）

寂寂孤鶯啼杏園，寥寥一犬吠桃源。落花芳草無尋處，萬壑千峰獨閉門。
奉送賀若郎中賊退後之杭州
作者：劉長卿（唐）

江上初收戰馬塵，鶯聲柳色待行春。雙旌誰道來何暮，萬井如今有幾人。
瓜洲驛重送梁郎中赴吉州
作者：劉長卿（唐）

渺渺雲山去幾重，依依獨聽廣陵鐘。明朝借問南來客，五馬雙旌何處逢。
奉使鄂渚至烏江道中作
作者：劉長卿（唐）

滄洲不復戀魚竿，白髮那堪戴鐵冠。客路向南何處是，蘆花千里雪漫漫。
新息道中作
作者：劉長卿（唐）

蕭條獨向汝南行，客路多逢漢騎營。古木蒼蒼離亂後，幾家同住一孤城。
春日宴魏萬成湘水亭
作者：劉長卿（唐）

何年家住此江濱，幾度門前北渚春。白髮亂生相顧老，黃鶯自語豈知人。
重送道標上人
作者：劉長卿（唐）

衡陽千里去人稀，遙逐孤雲入翠微。春草青青新覆地，深山無路若為歸。
送李判官之潤州行營
作者：劉長卿（唐）

萬裡辭家事鼓鼙，金陵驛路楚雲西。江春不肯留歸客，草色青青送馬蹄。
將赴南巴，至餘幹別李十二
作者：劉長卿（唐）

江上花催問禮人，鄱陽鶯報越鄉春。誰憐此別悲歡異，萬裡青山送逐臣。
時平後春日思歸
作者：劉長卿（唐）

一尉何曾及布衣，時平卻憶臥柴扉。故園柳色催南客，春水桃花待北歸。
送陶十赴杭州攝掾
作者：劉長卿（唐）

莫歎江城一掾卑，滄洲未是阻心期。浙中山色千萬狀，門外潮聲朝暮時。
使還七裡瀨上逢薛承規赴江西貶官
作者：劉長卿（唐）

遷客歸人醉晚寒，孤舟暫泊子陵灘。憐君更去三千里，落日青山江上看。
使回赴蘇州道中作
作者：劉長卿（唐）

春風何事遠相催，路盡天涯始卻回。萬裡無人空楚水，孤帆送客到魚臺。
昭陽曲
作者：劉長卿（唐）

昨夜承恩宿未央，羅衣猶帶禦衣香。芙蓉帳小雲屏暗，楊柳風多水殿涼。
罪所留系，每夜聞長洲軍笛聲
作者：劉長卿（唐）

白日浮雲閉不開，黃沙誰問冶長猜。只憐橫笛關山月，知處愁人夜夜來。
贈微上人
作者：劉長卿（唐）

禪門來往翠微間，萬裡千峰在剡山。何時共到天臺裡，身與浮雲處處閑。
東湖送朱逸人歸
作者：劉長卿（唐）

山色湖光並在東，扁舟歸去有樵風。莫道野人無外事，開田鑿井白雲中。
舟中送李十八
作者：劉長卿（唐）

釋子身心無有分，獨將衣缽去人群。相思晚望西林寺，唯有鐘聲出白雲。
送李穆歸淮南
作者：劉長卿（唐）

揚州春草新年綠，未去先愁去不歸。淮水問君來早晚，老人偏畏過芳菲。
晚春歸山居題窗前竹
作者：劉長卿（唐）

溪上殘春黃鳥稀，辛夷花盡杏花飛。始憐幽竹山窗下，不改清陰待我歸。
奉和嚴中丞西城晚眺十韻
作者：杜甫（唐）

汲黯匡君切，廉頗出將頻。直詞才不世，雄略動如神。政簡移風速，詩清立意新。層城臨暇景，絕域望餘春。旗尾蛟龍會，樓頭燕雀馴。地平江動蜀，天闊樹浮秦。帝念深分閫，軍須遠算緡。花羅封蛺蝶，瑞錦送麒麟。辭第輸高義，觀圖憶古人。徵南多興緒，事業闇相親。
嚴中丞枉駕見過
作者：杜甫（唐）

元戎小隊出郊坰，問柳尋花到野亭。川合東西瞻使節，寂寞江天雲霧裡，何人道有少微星。
廣州段功曹到得楊五長史譚書功曹卻歸聊寄此詩
作者：杜甫（唐）

衛青開幕府，楊僕將樓船。漢節梅花外，春城海水邊。銅梁書遠及，珠浦使將旋。貧病他鄉老，煩君萬裡傳。
得廣州張判官叔卿書，使還，以詩代意
作者：杜甫（唐）

鄉關胡騎遠，宇宙蜀城偏。忽得炎州信，遙從月峽傳。雲深驃騎幕，夜隔孝廉船。卻寄雙愁眼，相思淚點懸。
送段功曹歸廣州
作者：杜甫（唐）

南海春天外，功曹幾月程。峽雲籠樹小，湖日落船明。交趾丹砂重，韶州白葛輕。幸君因旅客，時寄錦官城。
絕句漫興九首
作者：杜甫（唐）

眼見客愁愁不醒，無賴春色到江亭。即遣花開深造次，便覺鶯語太丁寧。手種桃李非無主，野老牆低還似家。恰似春風相欺得，夜來吹折數枝花。熟知茅齋絕低小，江上燕子故來頻。銜泥點汙琴書內，更接飛蟲打著人。二月已破三月來，漸老逢春能幾回。莫思身外無窮事，且盡生前有限杯。腸斷春江欲盡頭，杖藜徐步立芳洲。顛狂柳絮隨風去，輕薄桃花逐水流。懶慢無堪不出村，呼兒日在掩柴門。蒼苔濁酒林中靜，碧水春風野外昏。糝徑楊花鋪白氈，點溪荷葉疊青錢。筍根稚子無人見，沙上鳧雛傍母眠。舍西柔桑葉可拈，江畔細麥複纖纖。人生幾何春已夏，不放香醪如蜜甜。隔戶楊柳弱嫋嫋，恰似十五女兒腰。誰謂朝來不作意，狂風挽斷最長條。
江畔獨步尋花七絕句
作者：杜甫（唐）

江上被花惱不徹，無處告訴只顛狂。走覓南鄰愛酒伴，經旬出飲獨空床。稠花亂蕊畏江濱，行步欹危實怕春。詩酒尚堪驅使在，未須料理白頭人。江深竹靜兩三家，多事紅花映白花。報答春光知有處，應須美酒送生涯。東望少城花滿煙，百花高樓更可憐。誰能載酒開金盞，喚取佳人舞繡筵。黃師塔前江水東，春光懶困倚微風。桃花一簇開無主，可愛深紅愛淺紅。黃四孃家花滿蹊，千朵萬朵壓枝低。留連戲蝶時時舞，自在嬌鶯恰恰啼。不是愛花即肯死，只恐花盡老相催。繁枝容易紛紛落，嫩葉商量細細開。
三絕句
作者：杜甫（唐）

楸樹馨香倚釣磯，斬新花蕊未應飛。不如醉裡風吹盡，可忍醒時雨打稀。門外鸕鷀去不來，沙頭忽見眼相猜。自今已後知人意，一日須來一百回。無數春筍滿林生，柴門密掩斷人行。會須上番看成竹，客至從嗔不出迎。
戲為六絕句
作者：杜甫（唐）

庾信文章老更成，淩雲健筆意縱橫。今人嗤點流傳賦，不覺前賢畏後生。楊王盧駱當時體，輕薄為文哂未休。爾曹身與名俱滅，不廢江河萬古流。縱使盧王操翰墨，劣於漢魏近風騷。龍文虎脊皆君馭，曆塊過都見爾曹。才力應難誇數公，凡今誰是出群雄。或看翡翠蘭苕上，未掣鯨魚碧海中。不薄今人愛古人，清詞麗句必為鄰。竊攀屈宋宜方駕，恐與齊梁作後塵。未及前賢更勿疑，遞相祖述複先誰。別裁偽體親風雅，轉益多師是汝師。
江頭四詠：丁香
作者：杜甫（唐）

丁香體柔弱，亂結枝猶墊。細葉帶浮毛，疏花披素豔。深栽小齋後，庶近幽人佔。晚墮蘭麝中，休懷粉身念。
江頭四詠：梔子
作者：杜甫（唐）

梔子比眾木，人間誠未多。於身色有用，與道氣傷和。紅取風霜實，青看雨露柯。無情移得汝，貴在映江波。
江頭四詠：鸂鶒
作者：杜甫（唐）

故使籠寬織，須知動損毛。看雲莫悵望，失水任呼號。六翮曾經剪，孤飛卒未高。且無鷹隼慮，留滯莫辭勞。
江頭四詠：花鴨
作者：杜甫（唐）

花鴨無泥滓，階前每緩行。羽毛知獨立，黑白太分明。不覺群心妒，休牽眾眼驚。稻粱沾汝在，作意莫先鳴。
畏人
作者：杜甫（唐）

早花隨處發，春鳥異方啼。萬裡清江上，三年落日低。畏人成小築，褊性合幽棲。門徑從榛草，無心走馬蹄。
遠遊
作者：杜甫（唐）

賤子何人記，迷芳著處家。竹風連野色，江沫擁春沙。種藥扶衰病，吟詩解歎嗟。似聞胡騎走，失喜問京華。
野望
作者：杜甫（唐）

西山白雪三奇戍，南浦清江萬裡橋。海內風塵諸弟隔，跨馬出郊時極目，不堪人事日蕭條。
官池春雁二首
作者：杜甫（唐）

自古稻粱多不足，至今鸂鶒亂為群。且休悵望看春水，更恐歸飛隔暮雲。青春欲盡急還鄉，紫塞甯論尚有霜。翅在雲天終不遠，力微矰繳絕須防。
水檻遣心二首
作者：杜甫（唐）

去郭軒楹敞，無村眺望賒。澄江平少岸，幽樹晚多花。細雨魚兒出，微風燕子斜。城中十萬戶，此地兩三家。蜀天常夜雨，江檻已朝晴。葉潤林塘密，衣幹枕蓆清。不堪祗老病，何得尚浮名。淺把涓涓酒，深憑送此生。
屏跡三首
作者：杜甫（唐）

用拙存吾道，幽居近物情。桑麻深雨露，燕雀半生成。村鼓時時急，漁舟個個輕。杖藜從白首，心跡喜雙清。晚起家何事，無營地轉幽。竹光團野色，舍影漾江流。失學從兒懶，長貧任婦愁。百年渾得醉，一月不梳頭。衰顏甘屏跡，幽事供高臥。鳥下竹根行，龜開萍葉過。年荒酒價乏，日並園蔬課。猶酌甘泉歌，歌長擊樽破。
奉酬嚴公寄題野亭之作
作者：杜甫（唐）

拾遺曾奏數行書，懶性從來水竹居。奉引濫騎沙苑馬，枉沐旌麾出城府，草茅無徑欲教鋤。
中丞嚴公雨中垂寄見憶一絕，奉答二絕
作者：杜甫（唐）

雨映行宮辱贈詩，元戎肯赴野人期。江邊老病雖無力，強擬晴天理釣絲。何日雨晴雲出溪，白沙青石先無泥。只須伐竹開荒徑，倚杖穿花聽馬嘶。
謝嚴中丞送青城山道士乳酒一瓶
作者：杜甫（唐）

山瓶乳酒下青雲，氣味濃香幸見分。鳴鞭走送憐漁父，洗盞開嘗對馬軍。
嚴公仲夏枉駕草堂，兼攜酒饌
作者：杜甫（唐）

竹裡行廚洗玉盤，花邊立馬簇金鞍。非關使者徵求急，看弄漁舟移白日，老農何有罄交歡。
嚴公廳宴，同詠蜀道畫圖
作者：杜甫（唐）

日臨公館靜，畫滿地圖雄。劍閣星橋北，松州雪嶺東。華夷山不斷，吳蜀水相通。興與煙霞會，清樽幸不空。
奉送嚴公入朝十韻
作者：杜甫（唐）

鼎湖瞻望遠，象闕憲章新。四海猶多難，中原憶舊臣。與時安反側，自昔有經綸。感激張天步，從容靜塞塵。南圖回羽翮，北極捧星辰。漏鼓還思晝，宮鶯罷囀春。空留玉帳術，愁殺錦城人。閣道通丹地，江潭隱白蘋。此生那老蜀，不死會歸秦。公若登臺輔，臨危莫愛身。
送嚴侍郎到綿州，同登杜使君江樓
作者：杜甫（唐）

野興每難盡，江樓延賞心。歸朝送使節，落景惜登臨。稍稍煙集渚，微微風動襟。重船依淺瀨，輕鳥度層陰。檻峻背幽谷，窗虛交茂林。燈光散遠近，月彩靜高深。城擁朝來客，天橫醉後參。窮途衰謝意，苦調短長吟。此會共能幾，諸孫賢至今。不勞朱戶閉，自待白河沉。
奉濟驛重送嚴公四韻
作者：杜甫（唐）

遠送從此別，青山空複情。幾時杯重把，昨夜月同行。列郡謳歌惜，三朝出入榮。江村獨歸處，寂寞養殘生。
送梓州李使君之任
作者：杜甫（唐）

籍甚黃丞相，能名自潁川。近看除刺史，還喜得吾賢。五馬何時到，雙魚會早傳。老思筇竹杖，冬要錦衾眠。不作臨岐恨，惟聽舉最先。火雲揮汗日，山驛醒心泉。遇害陳公殞，於今蜀道憐。君行射洪縣，為我一潸然。
巴西驛亭觀江漲，呈竇使君
作者：杜甫（唐）

宿雨南江漲，波濤亂遠峰。孤亭淩噴薄，萬井逼舂容。霄漢愁高鳥，泥沙困老龍。天邊同客舍，攜我豁心胸。
九日登梓州城
作者：杜甫（唐）

伊昔黃花酒，如今白髮翁。追歡筋力異，望遠歲時同。弟妹悲歌裡，朝廷醉眼中。兵戈與關塞，此日意無窮。
九日奉寄嚴大夫
作者：杜甫（唐）

九日應愁思，經時冒險艱。不眠持漢節，何路出巴山。小驛香醪嫩，重巖細菊斑。遙知簇鞍馬，回首白雲間。
黃草
作者：杜甫（唐）

黃草峽西船不歸，赤甲山下行人稀。秦中驛使無訊息，莫愁劍閣終堪據，聞道松州已被圍。
懷舊
作者：杜甫（唐）

地下蘇司業，情親獨有君。那因喪亂後，便有死生分。老罷知明鏡，悲來望白雲。自從失詞伯，不復更論文。
所思
作者：杜甫（唐）

鄭老身仍竄，台州信所傳。為農山澗曲，臥病海雲邊。世已疏儒素，人猶乞酒錢。徒勞望牛鬥，無計劚龍泉。
不見
作者：杜甫（唐）

不見李生久，佯狂真可哀。世人皆欲殺，吾意獨憐才。敏捷詩千首，飄零酒一杯。匡山讀書處，頭白好歸來。
題玄武禪師屋壁
作者：杜甫（唐）

何年顧虎頭，滿壁畫瀛州。赤日石林氣，青天江海流。錫飛常近鶴，杯度不驚鷗。似得廬山路，真隨惠遠遊。
客夜
作者：杜甫（唐）

客睡何曾著，秋天不肯明。捲簾殘月影，高枕遠江聲。計拙無衣食，途窮仗友生。老妻書數紙，應悉未歸情。
客亭
作者：杜甫（唐）

秋窗猶曙色，落木更天風。日出寒山外，江流宿霧中。聖朝無棄物，老病已成翁。多少殘生事，飄零似轉蓬。
秋盡
作者：杜甫（唐）

秋盡東行且未回，茅齋寄在少城隈。籬邊老卻陶潛菊，不辭萬裡長為客，懷抱何時得好開。
陪王侍禦宴通泉東山野亭
作者：杜甫（唐）

江水東流去，清樽日複斜。異方同宴賞，何處是京華。亭景臨山水，村煙對浦沙。狂歌過於勝，得醉即為家。
野望
作者：杜甫（唐）

金華山北涪水西，仲冬風日始淒淒。山連越巂蟠三蜀，射洪春酒寒仍綠，目極傷神誰為攜。
聞官軍收河南河北
作者：杜甫（唐）

劍外忽傳收薊北，初聞涕淚滿衣裳。卻看妻子愁何在，即從巴峽穿巫峽，便下襄陽向洛陽。
涪江泛舟送韋班歸京
作者：杜甫（唐）

追餞同舟日，傷春一水間。飄零為客久，衰老羨君還。花遠重重樹，雲輕處處山。天涯故人少，更益鬢毛斑。
春日梓州登樓二首
作者：杜甫（唐）

行路難如此，登樓望欲迷。身無卻少壯，跡有但羈棲。江水流城郭，春風入鼓鼙。雙雙新燕子，依舊已銜泥。天畔登樓眼，隨春入故園。戰場今始定，移柳更能存。厭蜀交遊冷，思吳勝事繁。應須理舟楫，長嘯下荊門。
郪城西原送李判官兄、武判官弟赴成都府
作者：杜甫（唐）

憑高送所親，久坐惜芳辰。遠水非無浪，他山自有春。野花隨處發，官柳著行新。天際傷愁別，離筵何太頻。
泛江送魏十八倉曹還京，因寄岑中允參、範郎中季明
作者：杜甫（唐）

遲日深春水，輕舟送別筵。帝鄉愁緒外，春色淚痕邊。見酒須相憶，將詩莫浪傳。若逢岑與範，為報各衰年。
送路六侍禦入朝
作者：杜甫（唐）

童稚情親四十年，中間訊息兩茫然。更為後會知何地，劍南春色還無賴，觸忤愁人到酒邊。
泛江送客
作者：杜甫（唐）

二月頻送客，東津江欲平。煙花山際重，舟楫浪前輕。淚逐勸杯下，愁連吹笛生。離筵不隔日，那得易為情。
上牛頭寺
作者：杜甫（唐）

青山意不盡，袞袞上牛頭。無複能拘礙，真成浪出遊。花濃春寺靜，竹細野池幽。何處鶯啼切，移時獨未休。
望牛頭寺
作者：杜甫（唐）

牛頭見鶴林，梯逕繞幽深。春色浮山外，天河宿殿陰。傳燈無白日，布地有黃金。休作狂歌老，回看不住心。
上兜率寺
作者：杜甫（唐）

兜率知名寺，真如會法堂。江山有巴蜀，棟宇自齊梁。庾信哀雖久，何顒好不忘。白牛車遠近，且欲上慈航。
望兜率寺
作者：杜甫（唐）

樹密當山徑，江深隔寺門。霏霏雲氣重，閃閃浪花翻。不復知天大，空餘見佛尊。時應清盥罷，隨喜給孤園。
甘園
作者：杜甫（唐）

春日清江岸，千甘二頃園。青雲羞葉密，白雪避花繁。結子隨邊使，開筒近至尊。後於桃李熟，終得獻金門。
數陪李梓州泛江，有女樂在諸舫，戲為豔曲二首贈李
作者：杜甫（唐）

上客回空騎，佳人滿近船。江清歌扇底，野曠舞衣前。玉袖淩風並，金壺隱浪偏。競將明媚色，偷眼豔陽天。白日移歌袖，清霄近笛床。翠眉縈度曲，雲鬢儼分行。立馬千山暮，回舟一水香。使君自有婦，莫學野鴛鴦。
登牛頭山亭子
作者：杜甫（唐）

路出雙林外，亭窺萬井中。江城孤照日，山谷遠含風。兵革身將老，關河信不通。猶殘數行淚，忍對百花叢。
陪李梓州、王閬州、蘇遂州、李果州四使君登惠義寺
作者：杜甫（唐）

春日無人境，虛空不住天。鶯花隨世界，樓閣寄山巔。遲暮身何得，登臨意惘然。誰能解金印，瀟灑共安禪。
送何侍禦歸朝
作者：杜甫（唐）

舟楫諸侯餞，車輿使者歸。山花相映發，水鳥自孤飛。春日垂霜鬢，天隅把繡衣。故人從此去，寥落寸心違。
江亭送眉州辛別駕升之
作者：杜甫（唐）

柳影含雲幕，江波近酒壺。異方驚會面，終宴惜征途。沙晚低風蝶，天晴喜浴鳧。別離傷老大，意緒日荒蕪。
涪城縣香積寺官閣
作者：杜甫（唐）

寺下春江深不流，山腰官閣迥添愁。含風翠壁孤雲細，諸天合在藤蘿外，昏黑應須到上頭。
戲題寄上漢中王三首
作者：杜甫（唐）

西漢親王子，成都老客星。百年雙白鬢，一別五秋螢。忍斷杯中物，祗看座右銘。不能隨皂蓋，自醉逐浮萍。策杖時能出，王門異昔遊。已知嗟不起，未許醉相留。蜀酒濃無敵，江魚美可求。終思一酩酊，淨掃雁池頭。群盜無歸路，衰顏會遠方。尚憐詩警策，猶記酒顛狂。魯衛彌尊重，徐陳略喪亡。空餘枚叟在，應念早升堂。
陪章留後侍禦宴南樓
作者：杜甫（唐）

絕域長夏晚，茲樓清宴同。朝廷燒棧北，鼓角滿天東。屢食將軍第，仍騎禦史驄。本無丹灶術，那免白頭翁。寇盜狂歌外，形骸痛飲中。野雲低渡水，簷雨細隨風。出號江城黑，題詩蠟炬紅。此身醒複醉，不擬哭途窮。
臺上
作者：杜甫（唐）

改席臺能迥，留門月複光。雲行遺暑濕，山谷進風涼。老去一杯足，誰憐屢舞長。何須把官燭，似惱鬢毛蒼。
送王十五判官扶侍還黔中
作者：杜甫（唐）

大家東徵逐子回，風生洲渚錦帆開。青青竹筍迎船出，黔陽信使應稀少，莫怪頻頻勸酒杯。
《倦夜
作者：杜甫（唐）

竹涼侵臥內，野月滿庭隅。重露成涓滴，稀星乍有無。暗飛螢自照，水宿鳥相呼。萬事幹戈裡，空悲清夜徂。
悲秋
作者：杜甫（唐）

涼風動萬裡，群盜尚縱橫。家遠傳書日，秋來為客情。愁窺高鳥過，老逐眾人行。始欲投三峽，何由見兩京。
對雨
作者：杜甫（唐）

莽莽天涯雨，江邊獨立時。不愁巴道路，恐濕漢旌旗。雪嶺防秋急，繩橋戰勝遲。西戎甥舅禮，未敢背恩私。
警急
作者：杜甫（唐）

才名舊楚將，妙略擁兵機。玉壘雖傳檄，松州會解圍。和親知拙計，公主漫無歸。青海今誰得，西戎實飽飛。
王命
作者：杜甫（唐）

漢北豺狼滿，巴西道路難。血埋諸將甲，骨斷使臣鞍。牢落新燒棧，蒼茫舊築壇。深懷喻蜀意，慟哭望王官。
征夫
作者：杜甫（唐）

十室幾人在，千山空自多。路衢唯見哭，城市不聞歌。漂梗無安地，銜枚有荷戈。官軍未通蜀，吾道竟如何。
有感五首
作者：杜甫（唐）

將帥蒙恩澤，兵戈有歲年。至今勞聖主，可以報皇天。白骨新交戰，雲臺舊拓邊。乘槎斷訊息，無處覓張騫。幽薊餘蛇豕，乾坤尚虎狼。諸侯春不貢，使者日相望。慎勿吞青海，無勞問越裳。大君先息戰，歸馬華山陽。洛下舟車入，天中貢賦均。日聞紅粟腐，寒待翠華春。莫取金湯固，長令宇宙新。不過行儉德，盜賊本王臣。丹桂風霜急，青梧日夜凋。由來強幹地，未有不臣朝。受鉞親賢往，卑宮制詔遙。終依古封建，豈獨聽簫韶。盜滅人還亂，兵殘將自疑。登壇名絕假，報主爾何遲。領郡輒無色，之官皆有詞。願聞哀痛詔，端拱問瘡痍。
送元二適江左
作者：杜甫（唐）

亂後今相見，秋深複遠行。風塵為客日，江海送君情。晉室丹陽尹，公孫白帝城。經過自愛惜，取次莫論兵。
章梓州水亭
作者：杜甫（唐）

城晚通雲霧，亭深到芰荷。吏人橋外少，秋水席邊多。近屬淮王至，高門薊子過。荊州愛山簡，吾醉亦長歌。
玩月呈漢中王
作者：杜甫（唐）

夜深露氣清，江月滿江城。浮客轉危坐，歸舟應獨行。關山同一照，烏鵲自多驚。欲得淮王術，風吹暈已生。